ЕУРАЗИЯЛЫҚ ЭКОНОМИКАЛЫҚ КОМИССИЯ

Еуразиялық экономикалық комиссия Кеңесінің 
«Еуразиялық үкіметаралық кеңестің «Одақтың цифрлық күн тәртібін іске асыру шеңберінде Еуразиялық экономикалық одаққа 
мүше мемлекеттердің құзыреттер орталықтары мен 
Еуразиялық экономикалық комиссияның өзара іс-қимыл тәртібін
 бекіту туралы» шешімінің жобасы туралы

1. Еуразиялық экономикалық комиссия Кеңесінің «Еуразиялық үкіметаралық кеңестің «Одақтың цифрлық күн тәртібін іске асыру шеңберінде Еуразиялық экономикалық одаққа мүше мемлекеттердің құзыреттер орталықтары мен Еуразиялық экономикалық комиссияның өзара іс-қимыл тәртібін бекіту туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.
2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.


Еуразиялық экономикалық комиссия
  Алқасының Төрағасы		            				Т. Саркисян
























ЕУРАЗИЯЛЫҚ ЭКОНОМИКАЛЫҚ КОМИССИЯ 
КЕҢЕС

ШЕШІМ

20       жылғы «  »                                  №             		                              қаласы


Еуразиялық үкіметаралық кеңестің «Одақтың цифрлық 
күн тәртібін іске асыру шеңберінде Еуразиялық экономикалық 
одаққа мүше мемлекеттердің құзыреттер орталықтары мен 
Еуразиялық экономикалық комиссияның 
өзара іс-қимыл тәртібін бекіту туралы

Еуразиялық экономикалық комиссия Кеңесі шешті:
1. Еуразиялық үкіметаралық кеңестің «Одақтың цифрлық күн тәртібін іске асыру шеңберінде Еуразиялық экономикалық одаққа мүше мемлекеттердің құзыреттер орталықтары мен Еуразиялық экономикалық комиссияның өзара іс-қимыл тәртібін бекіту туралы» шешімінің жобасы (қоса беріліп отыр) мақұлдансын және ол Еуразиялық үкіметаралық кеңестің қарауына ұсынылсын.
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	

М. Григорян
	

И. Петришенко
	

Ә. Смайылов
	

Ж. Разаков
	

А. Силуанов














ЕУРАЗИЯЛЫҚ ҮКІМЕТАРАЛЫҚ КЕҢЕС

ШЕШІМ

20       жылғы «  »                               №                		                              қаласы


Одақтың цифрлық күн тәртібін іске асыру шеңберінде 
Еуразиялық экономикалық одаққа мүше мемлекеттердің 
құзыреттер орталықтары мен Еуразиялық экономикалық 
комиссияның өзара іс-қимыл тәртібін бекіту туралы

Еуразиялық үкіметаралық Кеңестің 2018 жылғы 27 қарашадағы № 18 өкімінің 2-тармағына сәйкес Еуразиялық үкіметаралық Кеңес шешті:
1. Қоса беріліп отырған Одақтың цифрлық күн тәртібін іске асыру шеңберінде Еуразиялық экономикалық одаққа мүше мемлекеттердің құзыреттер орталықтары мен Еуразиялық экономикалық комиссияның өзара іс-қимыл тәртібі бекітілсін.
2. Еуразиялық экономикалық одаққа мүше мемлекеттердің үкіметтері Одақтың цифрлық күн тәртібін іске асыру шеңберінде өзара іс-қимыл үшін тиісті құзыреттер берілген өз мемлекеттерінің құзыреттер орталықтары туралы Еуразиялық экономикалық комиссияға бір ай мерзімде хабарласын.
3. Осы Шешім қабылданған күнінен бастап күшіне енеді.


Еуразиялық үкіметаралық кеңес мүшелері:
	Армения Республикасынан


	Беларусь Республикасынан


	Қазақстан Республикасынан


	
Қырғыз
Республикасынан


	
Ресей
Федерациясынан

















Еуразиялық үкіметаралық кеңестің
20   жылғы                 №    шешімімен
БЕКІТІЛГЕН


Одақтың цифрлық күн тәртібін іске асыру шеңберінде 
Еуразиялық экономикалық одаққа мүше мемлекеттердің 
құзыреттер орталықтары мен Еуразиялық экономикалық 
комиссияның өзара іс-қимыл
ТӘРТІБІ
I. Жалпы ережелер
1. Осы Тәртіп Еуразиялық үкіметаралық кеңестің 2018 жылғы 27 қарашадағы № 18 өкімінің 2-тармағына сәйкес әзірленді және Одақтың цифрлық күн тәртібін іске асыру шеңберінде Еуразиялық экономикалық одаққа мүше мемлекеттердің құзыреттер орталықтары мен Еуразиялық экономикалық комиссияның (бұдан әрі тиісінше – Одақ, мүше мемлекеттер, Комиссия) өзара іс-қимыл тәртібін белгілейді.
2. Осы Тәртіпте пайдаланылатын ұғымдар Одақтың цифрлық күн тәртібін іске асыру мәселелері бойынша Одақ органдарының актілеріне анықталған мағыналарда қолданылады.
3. Одақтың цифрлық күн тәртібі шеңберінде бірлескен жобаларды және цифрлық трансформацияны іске асыру, кооперацияның жаңа механизмдерін қалыптастыру, сондай-ақ цифрлық құзыреттерді дамыту мақсатында мүше мемлекет құзыреттер орталықтарына немесе осындай бірнеше орталыққа Одақтың күн тәртібінің жекелеген жобалық бағыттары немесе басымдықтары бойынша тиісті өкілеттіктерді белгілейді және бөліп береді.
4. Одақтың цифрлық күн тәртібін іске асыру мақсатында мүше мемлекеттердің құзыреттер орталықтары осы Тәртіпке сәйкес Комиссиямен екіжақты өзара іс-қимылды жүзеге асыруы мүмкін.
5. Мүше мемлекеттердің құзыреттер орталығы бастамаларды пысықтау кезінде, сондай-ақ жобалау және өзге де қызмет шеңберінде Комиссиямен өзара іс-қимылды жүзеге асырады.
6. Жобаны үйлестіру жөніндегі жұмыс тобының отырыстары шеңберіндегі өзара іс-қимыл осы жобаның құжаттарымен реттеледі.
II. Бастаманы пысықтау кезіндегі өзара іс-қимыл
7. Мүше мемлекеттің құзыреттер орталығы бастаманы пысықтау кезінде Комиссиямен өзара іс-қимыл шеңберінде мынадай функцияларды жүзеге асырады:
1) бастамаларды пысықтау үшін сауалды қалыптастыру;
2) бастамаларды ұлттық деңгейде басқару;
3) әдістемелік және сараптамалық қолдауды жүзеге асыру;
4) сараптамалық алаңдар, бастамаларды пысықтау мәселелері жөніндегі іс-шаралар шеңберінде қызметті ұйымдастыруға жәрдемдесу;
5) бастаманы пысықтау үшін сауалды бағалау;
6) жобаға бастамашылық жасау үшін құжаттар пакетін дайындау;
7) бастамаларды бағалау үшін сарапшыларды тарту;
8) жобаға бастамашылық жасау негіздемесіне арналған зерттеу жүргізуге техникалық тапсырманың жобасына енгізу үшін ұсыныстар дайындау;
9) ұлттық деңгейде зерттеулерді үйлестіру және оларға қатысу;
10) жобаға бастамашылық жасау негіздемесі үшін сарапшы пікірін қалыптастыру;
11) бастаманы пысықтау процесін жақсарту жөніндегі ұсыныстарды қалыптастыру;
12) өз құзыреті шегінде өзге де функциялар.
III. Жобалау қызметін жүзеге асыру кезіндегі өзара іс-қимыл
8. Мүше мемлекеттің құзыреттер орталығы жобалау қызметін жүзеге асыру кезінде Комиссиямен өзара іс-қимыл шеңберінде мынадай функцияларды жүзеге асыруы мүмкін:
1) жобаны және оның жекелеген іс-шараларын бастама етіп көтеру немесе іске асыру;
2) жобалау қызметін жүзеге асыру кезінде және жобаның нәтижелері бойынша әдістемелік және сараптамалық қолдауды қамтамасыз ету;
3) сараптамалық алаңдар шеңберінде қызметті, жобалау қызметіне қатысты мәселелер бойынша іс-шараларды ұйымдастыруға жәрдемдесу;
4) жобаларды үйлестіру жөніндегі жұмыс топтарының қызметіне қатысу;
5) жобаларды іске асыру мониторингі;
6) жобаларды іске асыру барысы туралы есептер дайындау;
7) нормативтік-әдістемелік құжаттарды әзірлеуге қатысу;
8) міндеттерді шешу үшін бірыңғай тәсілдерді әзірлеу мақсатында басқа мүше мемлекеттердің құзыреттер орталықтарымен өзара іс-қимыл;
9) мүше мемлекетте жобалау қызметіне әлеуетті қатысушыларға Одақтың цифрлық күн тәртібі шеңберінде бастамаларды пысықтау және жобаларды іске асыру механизмдері туралы хабарлауды ұйымдастыру;
10) жобалау қызметін ақпараттық сүйемелдеу;
11) пилоттық жобаларға және «реттеу құмсағаты» механизмі пайдаланылатын жобаларға қатысу;
12) Одақтың цифрлық күн тәртібі шеңберінде жобаларды іске асыру кезінде инвестицияны жүзеге асыратын қорлармен өзара іс-қимыл;
13) жобалау қызметі шеңберінде процестерді жақсарту жөнінде ұсыныстар қалыптастыру;
14) өз құзыреті шегінде өзге де функциялар.
IV. Өзара іс-қимылдың қағидалары
9. Мүше мемлекеттердің құзыреттер орталықтары мен Комиссия өзара іс-қимылды және ақпарат алмасуды үйлестіруге жауапты үйлестірушілерді тағайындайды.
Мұндай үйлестірушілер туралы мәліметтер «Интернет» ақпараттық-телекоммуникациялық желісіндегі мүше мемлекеттердің құзыреттер орталықтарының ақпараттық ресурстарында және Одақтың ақпараттық порталында жарияланады.
10. Мүше мемлекеттердің құзыреттер орталықтарының Комиссиямен өзара іс-қимылы шеңберінде ақпаратты өңдеу және өткізу мүше мемлекеттердің заңнамасына сәйкес жүзеге асырылады.
11. Мүше мемлекеттің құзыреттер орталығы Комиссияның сауалы бойынша ақпаратты сауал алынған күннен бастап күнтізбелік 30 күн ішінде ұсынады.
V. Сараптамалық алаңдар шеңберіндегі өзара іс-қимыл
12. Сараптамалық алаң нақты бастамаларды, зерттеулерді немесе жобаларды, сондай-ақ жобалау қызметімен байланысты мәселелерді талқылау үшін пайдаланылады.
13. Мүше мемлекеттің құзыреттер орталығы сараптамалық алаң шеңберінде Комиссиямен өзара іс-қимылға бастамашылық етуі және қарауға арналған мәселелер тізіміне ұсыныстар енгізуі мүмкін.
14. Сараптамалық алаң шеңберінде Комиссияның, мүше мемлекеттердің құзыреттер орталықтарының және мемлекеттік билік органдарының өкілдері, сондай-ақ олар туралы мәліметтер құзыреттер тізіліміне енгізілмеген бизнес-қауымдастықтардан, ғылыми, халықаралық және қоғамдық ұйымдардан тәуелсіз сарапшылар өзара іс-қимыл жасауы мүмкін.
15. Сараптамалық алаң шеңберіндегі өзара іс-қимыл қатысушыларының құрамына үйлестіруші, хатшы және қатысушылар енеді. 
Сараптамалық алаң шеңберіндегі өзара іс-қимыл қатысушыларының құрамын бекіту міндетті болып табылмайды.
16. Комиссияның лауазымды адамы немесе қызметкері болып табылатын үйлестіруші отырысты жүргізеді.
17. Хатшыны үйлестіруші қатысушылар ішінен белгілейді және сараптамалық алаң шеңберінде өзара іс-қимылды құжаттамалық қамтамасыз етуді жүзеге асырады.
18. Сараптамалық алаң шеңберіндегі өзара іс-қимыл бейнеконференция режимінде жүзеге асуы мүмкін.
19. Хатшы мүше мемлекеттің құзыреттер орталықтарына отырыс өткізілетіні туралы алдын ала хабарлайды және бастамаларды пысықтау жөніндегі немесе талқылауға ұсынылатын басқа мәселелер жөніндегі ақпаратты ұсынады.
20. Қатысушылар бастамаларға және басқа қаралатын мәселелерге қатысты ұстанымдарын қалыптастырады.
21. Қатысушылардың пікірлері мен отырысты өткізу қорытындысы бойынша сараптамалық қорытынды мүше мемлекеттің ұстанымы ретінде қарастырылмайды.
22. Отырыстың нәтижелері үйлестірушінің шешімі бойынша хаттамамен рәсімделеді.
Отырыстардың хаттамаларын сақтауды Комиссия қамтамасыз етеді.
23. Комиссия Одақтың ақпараттық порталында сараптамалық алаң шеңберіндегі қызмет туралы мәліметтерді, соның ішінде осы қызметтің сипаттамасын, қатысушылар құрамын, сондай-ақ қажет болған жағдайда құрамын үйлестіруші белгілейтін сараптамалық алаң шеңберіндегі отырыстар мен өзге де іс-шаралар туралы ақпаратты қамтитын бөлімді құрады. Мұндай бөлімді жүргізуді хатшы жүзеге асырады.
Көрсетілген бөлімге қолжетімділік мүше мемлекеттердің уәкілетті органдары мен құзыреттер орталықтарына ұсынылады.
VI. Өзара іс-қимылдың өзге нысандары
24. Комиссия мен мүше мемлекеттердің құзыреттер орталықтары мүдделі тұлғалардың қатысуымен осы Тәртіпте көзделмеген бірлескен іс-шараларды ұйымдастыруы және өткізуі және осындай іс-шаралар шеңберінде ақпарат алмасуды жүзеге асыруы мүмкін.
_____________




